KÚPNA ZMLUVA
uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov 
(ďalej len „zákon o verejnom obstarávaní“)
(ďalej len „zmluva“)


Kupujúci:	Univerzita Komenského v Bratislave
Sídlo:	Šafárikovo námestie 6, 814 99 Bratislava 1 
Korešpondenčná adresa:	Šafárikovo námestie 6, P.O.BOX 440, 814 99 Bratislava 1 
IČO:	00 397 865 
DIČ:	2020845332 
IČ DPH:	SK2020845332 
Štatutárny orgán:	prof. JUDr. Marek Števček, DrSc., rektor

Súčasť:	Univerzita Komenského v Bratislave, 
	Jesseniova lekárska fakulta v Martine
Sídlo:	Malá Hora 4A, 036 01 Martin
Zastúpená:	prof. MUDr. Andrea Čalkovská, DrSc., dekanka fakulty, konajúca za samostatnú prevádzkovú jednotku v súlade s § 6 ods. 3 zákona o verejnom obstarávaní na základe vnútorného predpisu UK v Bratislave
Osoba oprávnená konať
vo veciach technických:	prof. MUDr. Jana Plevková, PhD.
(ďalej len „Kupujúci“)

Predávajúci:
Sídlo:	
Korešpondenčná adresa:	
IČO:	
DIČ:	
IČ DPH:	
Zapísaný v obchodnom registri: 	
Osoby oprávnené konať vo veciach 	
a) zmluvných:
b) technických:
Tel.:	
E-mail:	
(ďalej len „Predávajúci“)
(ďalej spolu aj ako „zmluvné strany“, jednotlivo ako „zmluvná strana“)
2

– Úvodné ustanovenia
Táto zmluva sa uzatvára ako výsledok verejného obstarávania nadlimitnej zákazky s názvom: „Simulačná výučba – Simulátory pre simulačné centrum“ časť 1 – časť 9 (bude vybratá konkrétna časť pred podpisom zmluvy) vyhláseného vo vestníku verejného obstarávania č. ....... zo dňa ......pod značkou ........
– Predmet plnenia zmluvy 
Predmetom zmluvy je záväzok Predávajúceho dodať tovary podrobne definované v Prílohe 
č. 1 – Opis predmetu zmluvy (ďalej aj „tovar“ alebo „predmet zmluvy“). 
Predávajúci sa zaväzuje riadne a včas dodať tovar a zabezpečiť činnosti s tým spojené podľa bodov 3.3 a 3.4 tejto zmluvy a Kupujúci sa zaväzuje zaplatiť dohodnutú cenu za podmienok dohodnutých v tejto zmluve.
Súčasťou predmetu zmluvy je aj poskytnutie nasledovných súvisiacich služieb s dodávkou tovaru: doprava na miesto dodania, inštalácia, montáž, zaškolenie, dodanie spolu s návodom v slovenčine alebo češtine.
Predávajúci sa zaväzuje poskytovať Kupujúcemu užívateľskú podporu k dodanému predmetu zmluvy, a to v nasledovnom rozsahu: 
a) telefonická a e-mailová podpora (technický helpdesk) za účelom nahlasovania otázok a prevádzkových nejasností Kupujúceho, 
b) operatívna asistencia pri diagnostike a riešení problémov spojených s funkčnosťou a používaním zariadenia, 
c) bezplatné poskytovanie a implementácia aktualizácií softvéru (updates), ak sú tieto výrobcom uvoľnené, vyvinuté alebo inak dostupné pre dané zariadenie.
–  Cena tovaru 
 Cena za predmet zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.   
Spôsob vytvorenia ceny (cenové pravidlá) je v súlade s § 2 zákona o cenách založený  na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
Zmluvná cena pokrýva všetky ekonomicky oprávnené náklady Predávajúceho vynaložené v súvislosti s predmetom plnenia zmluvy, najmä doprava na miesto dodania prepravnými prostriedkami Predávajúceho, v súlade s príslušnými legislatívnymi predpismi, vyložením tovaru na konkrétne miesto určené Kupujúcim a súvisiace služby uvedené v Článku III bod 3.3 a 3.4 tejto zmluvy. 
Súčasťou zmluvy je cenová ponuka Predávajúceho, ktorá je výsledkom verejného obstarávania. Ponuka uchádzača tvorí neoddeliteľnú Prílohu č. 2 tejto zmluvy. 
Celková cena za dodanie tovaru, ktorý je súčasťou predmetu zmluvy je zmluvnými stranami dohodnutá vo výške:
Celková cena bez DPH:  	   	EUR,   (slovom: EUR) (doplnené z výsledku verejného obstarávania).
Ak Predávajúci nie je platiteľom DPH uvedie celkovú cenu za predmet zmluvy bez DPH. V prípade, ak sa Predávajúci, ktorý nie je platiteľom DPH počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zmluvy a cena sa nezvyšuje o príslušnú sadzbu DPH. 
Zmluvná cena za celý rozsah predmetu zmluvy je cenou konečnou v súlade s § 3 citovaného zákona o cenách, t. j. nebude sa navyšovať o ďalšie náklady. 
Daň z pridanej hodnoty bude vysporiadaná podľa platných právnych predpisov Európskej únie.
– Podmienky dodania a preberania tovaru 
Za Predávajúceho je za riadne odovzdanie tovaru, zodpovedná osoba oprávnená konať vo veciach technických podľa Článku I. tejto zmluvy. 
Predávajúci je povinný spresniť deň a hodinu dodania tovaru telefonicky alebo správou zaslanou elektronickou poštou minimálne dva (2) pracovné dni pred dodaním tovaru. 
Tovar za Kupujúceho preberá zodpovedná osoba oprávnená konať vo veciach technických podľa Článku I. tejto zmluvy. 
Predávajúci je oprávnený dodať jednotlivé zariadenia tvoriace predmet zákazky samostatne a postupne, bez povinnosti dodať všetky zariadenia súčasne. Tovar sa považuje za dodaný po odovzdaní tovaru predmetu tejto zmluvy v súlade s bodom 3.2.a podpísaní dodacieho listu s uvedením dátumu, s pečiatkou a podpisom oprávnených osôb Kupujúceho a Predávajúceho.
Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo, druh tovaru alebo zmluvná cena. V takomto prípade má Kupujúci právo tovar neprevziať. 
Tovar je potrebné dodať aj s potvrdeným záručným listom a ďalšími dokladmi potrebnými k prevzatiu a užívaniu tovaru (pokiaľ je relevantné). 
Zmluvné strany sa dohodli, že Predávajúci nie je v omeškaní s termínom dodania tovarov, uvedeným v bode 5.4 po dobu, po ktorú nemohol svoju povinnosť, súvisiacu s realizáciou dodávky/plnenia predmetu zmluvy plniť následkom okolností, ktoré vznikli na strane Kupujúceho. V tomto prípade Kupujúci oznámi uvedené okolnosti Predávajúcemu písomne. Predávajúci má právo na primerané predĺženie termínu dodania predmetu zmluvy o dobu, po ktorú nemohol plniť predmet zmluvy.
– Miesto  a lehota dodania  
6.1 Miestom dodania predmetu zmluvy je Centrum podpory medicínskeho vzdelávania, L. Novomeského 7A, 036 01 Martin.
6.2 Predmet zmluvy je potrebné dodať najneskôr do 20 týždňov odo dňa nadobudnutia účinnosti  tejto zmluvy.
–  Platobné podmienky 
Kupujúci sa zaväzuje za dodaný tovar zaplatiť Predávajúcemu cenu tovaru podľa Článku IV. na základe faktúry vystavenej Predávajúcim po dodaní tovaru podľa Článku V. a VI. tejto zmluvy. Predávajúci je oprávnený vystavovať faktúry postupne, samostatne za každé jednotlivé zariadenie, ktoré bolo riadne dodané Kupujúcemu. 
Faktúra musí mať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
Lehota splatnosti faktúry je šesťdesiat (60) dní od doručenia faktúry bez nedostatkov do sídla Kupujúceho, pokiaľ v tomto bode nie je uvedené inak.  
Ak predložená faktúra nebude spĺňať náležitosti podľa bodu 7.1., 7.2. a 7.3. tohto článku zmluvy, je Kupujúci oprávnený takúto faktúru vrátiť  do 14 kalendárnych dní od obdržania faktúry Predávajúcemu spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry do sídla Kupujúceho. 
Faktúra bude uhrádzaná výhradne bezhotovostným prevodom. 
– Záruka 
Predávajúci sa zaväzuje, že dodá predmet zmluvy v množstve, rozsahu, kvalite a v prevedení podľa podmienok dohodnutých v tejto zmluve.
Predávajúci poskytuje na dodaný predmet zmluvy záruku v trvaní minimálne 24 mesiacov.
Záručná doba na predmet zmluvy začína plynúť nasledujúci deň po odovzdaní tovaru a podpísaní dodacieho listu poverenými zástupcami oboch zmluvných strán. 
– Zmluvné pokuty a úroky z omeškania 
V prípade nedodržania lehoty dodania tovaru podľa Článku VI. je Kupujúci oprávnený uplatniť si voči Predávajúcemu zmluvnú pokutu vo výške 0,05 %  z ceny nedodaného tovaru za každý deň omeškania.  
V prípade omeškania Kupujúceho so splnením peňažného záväzku alebo jeho časti, má Predávajúci nárok na úrok z omeškania podľa §1 ods. 1 Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
Uhradením zmluvných  pokút nezaniká nárok Kupujúceho na náhradu škody, ktorá prevyšuje výšku zmluvnej pokuty. 
Pri nebezpečenstve škody na predmete zmluvy platia ustanovenia § 455 a nasl. Obchodného zákonníka. 
V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka a ostatných všeobecne záväzných právnych predpisov. 
 – Vlastnícke právo 
Predávajúci znáša riziko spojené s dodaním predmetu zmluvy (poškodenie, odcudzenie a pod. ) až do dňa jeho odovzdania a prevzatia Kupujúcim.
Vlastnícke právo k predmetu zmluvy prechádza na Kupujúceho dňom riadneho splnenia záväzku, t. j. dňom riadneho a včasného dodania predmetu zmluvy, podpísaním dodacieho listu poverenými zástupcami oboch zmluvných strán a po následnom zaplatení dohodnutej ceny. 
– Skončenie zmluvy 
 Táto zmluva môže byť ukončená jedným z nasledovných dôvodov: 
splnením (za splnenie sa považuje splnenie všetkých povinností zmluvných strán vyplývajúcich zo zmluvy), 
odstúpením od zmluvy, 
stratou oprávnenia Predávajúceho k výkonu činnosti, ktorá je potrebná pre plnenie zmluvy, 
písomnou dohodou zmluvných strán, 
výpoveďou, 
vyhlásenie konkurzu alebo likvidácie na Predávajúceho. 

Výpoveď musí byť písomná a doručená druhej zmluvnej strane. Zmluvné strany sa dohodli, že výpovedná lehota je 30 dní a začína plynúť dňom nasledujúcim po doručení výpovede druhej strane. 
Každá zo zmluvných strán je oprávnená okamžite odstúpiť od zmluvy pri podstatnom porušení zmluvnej povinnosti druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným. 
Za podstatné porušenie sa na účely tejto zmluvy považuje:  
omeškanie Predávajúceho s dodaním predmetu zmluvy o viac ako  45 dní, 
dodanie predmetu zmluvy, ktorý nebude spĺňať požadované množstvo, kvalitu, rozsah alebo podmienky špecifikované v tejto zmluve a v Prílohe č. 1 tejto zmluvy, 
nedoručenie návrhu nového subdodávateľa do piatich pracovných dní odo dňa doručenia žiadosti o jeho nahradenie, resp. v lehote určenej Kupujúcim, 
pokiaľ Predávajúci alebo subdodávateľ poruší niektorú z povinností podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak sa na Predávajúceho alebo subdodávateľa bude takáto povinnosť vzťahovať. 
Odstúpenie od zmluvy musí byť uskutočnené písomnou formou a účinnosť nadobudne dňom jeho doručenia druhej zmluvnej strane. Úplná alebo čiastočná zodpovednosť zmluvnej strany bude vylúčená v prípadoch zásahu vyššej moci.  
Pod vyššou mocou sa rozumejú okolnosti, ktoré nastanú po uzatvorení zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude brániť v plnení povinností podľa zmluvy Predávajúcemu alebo Kupujúcemu, bude povinná zmluvná strana dotknutá vyššou mocou zbavená zodpovednosti za čiastočné alebo úplné nesplnenie záväzkov vyplývajúcich z tejto zmluvy primerane počas doby, po ktorú pôsobili tieto okolnosti. 
Odstúpením od zmluvy zanikajú všetky práva a povinnosti zmluvných strán zo zmluvy. Odstúpenie od zmluvy sa nedotýka nároku na náhradu škody vzniknutej porušením zmluvy a nároku na zaplatenie zmluvnej pokuty podľa čl. IX. Strana, ktorej pred odstúpením od  zmluvy poskytla plnenie druhá zmluvná strana, toto plnenie vráti, pri peňažnom záväzku spolu s úrokmi z omeškania dohodnuté v čl. IX. Ak vracia plnenie strana, ktorá odstúpila od zmluvy, má nárok na úhradu nákladov s tým spojených. 
Kupujúci je oprávnený vypovedať túto zmluvu, ak Predávajúci nie je schopný dodať alebo nedodá predmet zmluvy za cenu určenú v zmysle čl. IV bodu 4.4. a 4.5. tejto zmluvy. Výpovedná lehota je v tomto prípade určená na 30 dní a začína plynúť dňom nasledujúcim po dni, kedy bola výpoveď doručená Predávajúcemu. Ukončením zmluvy výpoveďou nezaniká nárok oprávnenej strany na zaplatenie zmluvných pokút a na náhradu vzniknutej škody. 
– Osobitné ustanovenia 
Predávajúci (vrátane jeho zamestnancov, subdodávateľov alebo akýchkoľvek tretích osôb, ktoré na plnenie zmluvy použil) sa zaväzuje zachovať mlčanlivosť o všetkých dôverných informáciách získaných pri plnení zmluvy. 
Dôvernými informáciami nie sú informácie, ktoré sa bez porušenia zmluvy stali verejne známymi, informácie získané oprávnene inak, ako od druhej zmluvnej strany, informácie, ktoré je Kupujúci povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) a informácie, ktoré je Kupujúci povinný zverejniť na základe príslušných platných právnych predpisov Slovenskej republiky.  
Predávajúci a subdodávateľ je povinný byť najneskôr ku dňu uzatvorenia tejto zmluvy a počas celej doby plnenia riadne zapísaný v registri partnerov verejného sektora podľa zákona č. 315/2016 Z. z. v znení neskorších predpisov, pokiaľ má povinnosť zapisovať sa do registra partnerov verejného sektora. 
Na plnenie predmetu zmluvy môže Predávajúci využiť subdodávateľov. Predávajúci je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch Predávajúceho v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí Prílohu č. 3 tejto zmluvy. 
Predávajúci je  povinný písomne  oznámiť  Kupujúcemu akúkoľvek zmenu údajov o subdodávateľovi, a to do piatich (5) pracovných dní odo dňa, kedy sa Predávajúci dozvedel o tejto zmene. Zoznam subdodávateľov, ktorý Predávajúci predložil do času uzavretia tejto zmluvy spolu s uvedením údajov o všetkých známych subdodávateľoch v zmysle § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 3 tejto zmluvy.
K zmene subdodávateľa môže dôjsť len po odsúhlasení Kupujúcim na základe aktualizovania Prílohy č. 3 tejto zmluvy. Predávajúci je povinný najneskôr päť (5) pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). Každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 zákona o verejnom obstarávaní, musí byť zapísaný v registri partnerov verejného sektora.
Kupujúci má právo odmietnuť subdodávateľa a požiadať Predávajúceho o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o RPVS, v prípade, ak mu takáto povinnosť zo zákona o RPVS vyplýva, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
V prípade , že Predávajúci nedoručí návrh nového subdodávateľa do piatich (5) pracovných dní odo dňa doručenia žiadosti o jeho nahradenie, resp. v lehote určenej Kupujúcim, bude toto Kupujúci považovať za podstatné porušenie zmluvy a môže odstúpiť od zmluvy. 
Kupujúci sa zaväzuje pri plnení predmetu zmluvy poskytnúť Predávajúcemu potrebnú súčinnosť, ktorá je nevyhnutná na dosiahnutie účelu splnenia predmetu zmluvy. 
Skončenie zmluvy sa nedotýka nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení tejto zmluvy a ďalej ustanovení tejto zmluvy, ktoré vzhľadom na svoju povahu majú trvať aj po ukončení zmluvy, napr. záväzky zo záruky za už poskytnuté plnenie a pod. 
12.11 Predávajúci je povinný strpieť výkon kontroly/auditu súvisiaceho s dodávaným tovarom a službami kedykoľvek počas platnosti a účinnosti Zmluvy o poskytnutí NFP zo strany oprávnených osôb (napr. MIRRI SR, MŠVVM SR, ÚVO, NKÚ, orgány EÚ) a poskytnúť im všetku potrebnú súčinnosť.
12.12 Predávajúci ani jeho subdodávatelia nie sú subjektmi, na ktoré sa vzťahujú medzinárodné sankcie v súvislosti s agresiou na Ukrajine.

Článok č. XIII–  Protikorupčná doložka zmluvy

Článok č. I 
 Zmluvné strany sa zaväzujú pri plnení predmetu zmluvy striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
Predávajúci vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia podľa tejto zmluvy pre Kupujúceho a alebo v jeho mene na základe tejto zmluvy, neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo organizácii alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení predmetu tejto zmluvy v prospech Predávajúceho.
Predávajúci sa zaväzuje okamžite oznámiť Kupujúcemu primeranou formou akékoľvek podozrenie na porušenie povinností podľa tejto časti zmluvy a byť plne súčinný pri dôkladnom vyšetrení podozrenia.
Akékoľvek preukázané korupčné správanie zo strany Predávajúceho alebo porušenie povinností podľa bodov a), b), c) tejto časti zmluvy sa považuje za podstatné porušenie tejto zmluvy. 

Článok č. XIV–  Záverečné ustanovenia
Článok č. II 
Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku podpísaného všetkými zmluvnými stranami. 
Právne vzťahy neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR. 
Táto zmluva podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Predávajúci berie na vedomie povinnosť Kupujúceho zverejniť túto zmluvu ako aj jednotlivé faktúry vyplývajúce z tejto zmluvy a svojim podpisom dáva súhlas na zverejnenie tejto zmluvy vrátane jej príloh v plnom rozsahu. 
Zmluva nadobúda platnosť dňom podpisu oboma zmluvnými stranami.  
Zmluva nadobúda účinnosť po splnení nasledujúcich podmienok: 
a) po jej zverejnení v Centrálnom registri zmlúv podľa § 5a zákona č. 211/2000 Z. z. o slobodnom prístupe k informáciám a o zmene  a doplnení niektorých zákonov v znení neskorších predpisov; 
b) po ukončení kontroly, ak ÚVO ako SO neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia záznamu z kontroly Prijímateľovi (Kupujúcemu). Ak boli v rámci kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom doručenia písomnej akceptácie navrhovanej ex ante finančnej opravy uvedenej v správe z kontroly vypracovanej poskytovateľom a kumulatívneho splnenia podmienky na uplatnenie ex ante finančnej opravy.
Ak zákazka, ktorej výsledkom bolo uzavretie tejto zmluvy nebola predmetom kontroly ÚVO ako SO z dôvodu, že nebola vyhodnotená ako riziková, zmluva nadobudne účinnosť dňom doručenia oznámenia poskytovateľa Prijímateľovi (Kupujúcemu), že zákazka nebola na základe poskytovateľom vykonanej rizikovej analýzy vyhodnotená ako riziková za predpokladu, že zmluva bola zverejnená v Centrálnom registri zmlúv.
Kupujúci oznámi Predávajúcemu dátum nadobudnutia účinnosti zmluvy písomnou formou, napr. prostredníctvom e-mailu najneskôr do 3 pracovných dní odo dňa nadobudnutia jej účinnosti.
Zmluvné strany sa zaväzujú, že všetky spory, vyplývajúce z tejto zmluvy, budú riešiť rokovaním o možnej dohode. Zmluvné strany sa dohodli, že vzťahy vzniknuté medzi nimi na základe tejto zmluvy sa riadia právnym poriadkom Slovenskej republiky. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu.  
Ak niektoré  ustanovenia tejto zmluvy stratili platnosť alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Na miesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy. 
Zmluva je vyhotovená v štyroch (4) rovnopisoch, z ktorých Kupujúci dostane tri (3) a Predávajúci dostane jeden (1) rovnopis.  
Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Príloha č. 1 – Opis predmetu zákazky (z procesu verejného obstarávania)
Príloha č. 2 – Ponuka (predložené uchádzačom vo verejnom obstarávaní) 
Príloha č. 3 – Zoznam subdodávateľov 
Kupujúci	Predávajúci
v....................,dňa:	v......................,dňa:


________________________                                                               ________________________

